tomron87/hebrew-wikipedia-sentences-corpus huggingface dataset:
בשנת 2014 זכתה אהרן-שפרן בפרס מנכ"ל רשות השידור על שם אילן רועה.
חברי הוועדה נימקו את מתן הפרס כך: .
דִּקְלָה היה יישוב והתנחלות ישראלית בחבל ימית בפתחת רפיח, שבצפון-מזרח חצי האי סיני.
דקלה הוקמה לאחר מלחמת ששת הימים ביוני 1969 כהיאחזות נח"ל, והפך בהמשך למושב עובדים.
היישוב פונה בשנת 1982 כתוצאה מהסכם השלום בין ישראל למצרים שנחתם בשנת 1979.
ועדת השמות הממשלתית קראה ליישוב נח"ל דקלים, בגלל עצי הדקלים האופייניים לאזור היישוב.
לאחר הקמת היישוב הסתבר שאין בסביבתו דקלים, והוחלט על שם חדש: נח"ל דקלה, המזכיר את עץ הדקל שצמח מן התמרים שהיו בכיסו של אבשלום פיינברג, שנקבר בקרבת מקום לאחר שנמצאו עצמותיו.
דקלה הוקמה ב-2 ביוני 1969, מצפון לעיירה שיח' זוויד, על ידי גרעין של "בני עקיבא".
בינואר 1970 הותקפה ההיאחזות פעמיים במטולי בזוקה, בפברואר נהרג ילד בדואי מקומי ממוקש ובאפריל 1970 נהרג חייל ממוקש במקום.
ביוני 1970 ביקרו במקום השר מנחם בגין ואלוף פיקוד הדרום אריק שרון והבטיחו שבמקום יתפתח יישוב משגשג.
תחילה היו בהיאחזות רק מספר אוהלים וקרוואנים, אך לאחר זמן קצר הוקמו בה מספר בתים על ידי פועלים בדואים משיח' זוויד.
ב-17 במאי 1971 אוזרחה והחל בהקמת בתי הקבע של היישוב.
התושבים הראשונים הגיעו מתנועת בית"ר ושטחו הראשוני של היישוב היה 500 דונם.
טקס ההתאזרחות נערך בנוכחות מנחם בגין.
הקמת היישוב התנהלה בעצלתיים, ועד 1974 הוקמו בו 30 בתים והוא הפך למושב עובדים.
בשנת 1977 נקלע המושב למשבר כספי.
בשנת 1979 החלו דיונים על פינוי המושב כחלק מהסכם השלום עם מצרים, והוצע להקימו מחדש ליד קיבוץ זיקים, אך התושבים סרבו.
חלק מהתושבים עברו לבסוף למושב עין הבשור שהוקם ב-1982. המושב קיבל פיצויים על פינוי הבתים, החממות ותחנת הדלק שהפעיל במקום.
בשנת 1983, שנה לאחר פינוייה, הוקמה בגוש קטיף ברצועת עזה ההתנחלות נוה דקלים הקרויה על שם דקלה.
גם יישוב זה פונה בסופו של דבר, במסגרת תוכנית ההתנתקות בשנת 2005.
דקל נור אשר מוכר גם בשמות תמר מלכותי ומלכת כל התמרים הוא זן של תמר מצוי ממשפחת הדקליים ועיקר גידולו באזורים ביסקרה , א-ג'ריד שבתוניסיה ואל-ואד שבצפון מזרח אלג'יריה.
דקל נור גדל בעיקר במזרח אלג'יריה, בלוב ובתוניסיה באזורים חמים ויבשים וכמו כן בארצות הברית באריזונה, קליפורניה ובטקסס, בישראל גדל הפרי בעיקר בדרום הערבה אם כי יש מספר גידולים בשטח שבין יריחו לבין הערבה התיכונה למעט אזור ים המלח.
הפרי פופולרי במדינות המקור ובמרוקו, גרמניה וצרפת.
צורת הפרי היא מלבנית, הוא באורך של ארבעה עד שישה סנטימטרים, ובעל חריץ לכל אורכו המזכיר וריד.
מרקם הפרי הוא בשרני, הוא רך ומתוק, וטעמו דומה לטעמו של דבש.
הרכבו התזונתי הוא 295 קלוריות, גרם חלבון, 34 גרם פחמימות, 0.1 גרם שומן ו-320 מ"ג אשלגן וכמו כן הוא מכיל ויטמין C וויטמין A.
בישראל, נכון ל-2016, כ-27,336 עצי דקל נור המהווים כ-4% מעצי התמרים במדינה.
כמות עצי הדקל נור מצטמצמת מדי שנה בעקבות עקירות שנועדו על מנת להחליף את מטעי הדקל נור במטעי מג'הול הנחשבים רווחיים יותר, כיוון שהרווח משוק היצוא שלהם גדול יותר.
לשם השוואה, ב-2014, היו עצי הדקל נור כ-4.7% מעצי התמרים בישראל.
שיטת הגדיד של הדקל נור שונה משיטת הגדיד של המג'הול (שאותו קוטפים פרי-פרי לתוך שק), אך זהה לשיטת הגדיד של הברהי (תמר צהוב): את הסנסן (שרביט התמרים) חותכים בעזרת סכין מצ'טה בשלמות ומשליכים אותו מן העץ אל מכל האיסוף שבקרקע או אל כלי התמרים.
את הסנסינים חובטים במקל על גבי משטח המיון, עד אשר הפרי מתפזר ומתנתק מן הסנסן או שהתמרים נמכרים על סנסיניהם - מה שתורם לשמירה על עסיסיותם.
דקלן בנדיקט מקנה הוא זמר-יוצר אנגלי.
הוא זכה להכרה לראשונה לאחר שבשנת 2015 זכה ב'תחרות הכישרונות העולים' בפסטיבל גלסטונברי, כשהיה בן 15. בדצמבר 2015, לאחר הזכייה, הוא הוציא את סינגל הבכורה שלו, "Brazil", שיר מחאה שמותח ביקורת על פיפ"א ועל מונדיאל 2014 שנערך בברזיל.
השיר הגיע לראש מצעד 'Alt 18 Countdown' של תחנת הרדיו האמריקאית Alt Nation, ושהה שם במשך שלושה שבועות.
כמו כן, השיר הגיע למקום ה-16 במצעד האיירפליי האלטרנטיבי של בילבורד.
ב-21 ביולי 2017 הוא הוציא את אלבום הבכורה שלו, .
ב-4 בספטמבר 2020 הוא הוציא את אלבומו השני, Zeros, לאחר עיכובים רבים בשל מגפת הקורונה.
דקלן מקנה נולד ב-24 בדצמבר 1998 ברובע אנפילד בלונדון רבתי, וגדל בצ'שנט, הרטפורדשייר, שם למד בבית הספר St Mary's Church of England High School.
אימו הייתה מורה ואביו עבד כחלבן ובפוליטיקה המקומית.
מוצאו העיקרי הוא אירי ואנגלי, ולמרות שכיום הוא לא מחשיב את עצמו כדתי, הוא גדל כקתולי.
את מבחני ה-GCSE (תעודה כללית להשכלה תיכונית) הוא החל לעשות בקיץ 2015. מאוחר יותר הוא למד ספרות אנגלית, פילוסופיה ואתיקה כחלק מתוכנית ה-A-levels, אך הפסיק לאחר מספר חודשים כדי לפנות זמן לקריירה המוזיקלית שלו, שהחלה לכלות יותר מדי מזמנו.
בשנת 2015, מקנה השתתף בתחרות הכישרונות העולים (Emerging Talent Competition) של פסטיבל גלסטונברי.
הפסטיבל נקרא על שם המנצח של התחרות באפריל 2015, שגם זכה בפרס של 5,000 ליש"ט ובהופעה ב-William's Green Stage של הפסטיבל.
לאחר הזכייה, מגזין NME כינה אותו "אחד הכישרונות החדשים הכי מבוקשים" בממלכה המאוחדת, זמן קצר לאחר שמקנה חתם על חוזה ניהול עם חברת הניהול Q Prime, שמייצגת בין היתר את להקת האינדי רוק הבריטית Foals).
מעל ל-40 חברות תקליטים התחרו כדי להחתים אותו, ולבסוף מקנה בחר בקולומביה רקורדס.
מקנה כתב מספר רב של שירי דמו לפני שהוציא את סינגל הפריצה הראשון שלו.
הוא תיאר את המוזיקה כ"לא כל כך טובה!" וסיפר למראיין שהוא ניסה לחקות את סופיאן סטיבנס תוך כדי שהשתמש בתוכנת מוזיקה בסיסית.
הוא פרסם באתר האינטרנט שלו חומרים של שני אלבומים בערך, אך הסיר אותם ממנו אחרי אוגוסט 2015.
באוגוסט 2015, מקנה הוציא באופן עצמי את הסינגל הראשון שלו, "Brazil".
הוא הועלה במקור לערוץ היוטיוב שלו ב-2 בדצמבר 2015. השיר מתח ביקורת על פיפ"א, הגוף המנהל של ענף הכדורגל בעולם, על הענקת גביע העולם בכדורגל לברזיל בשנת 2014, מבלי להתייחס לעוני הנרחב והעמוק שהשפיע על האנשים במדינה.
מאוחר יותר מקנה סיפר למגזין DIY שהוא כתב את השיר מכיוון ש"זאת פוליטיקה ומה שאני רואה בחדשות, וזה פשוט דברים כללים שיש לי רגשות עזים כלפיהם, דברים שקורים בחיי".
"Brazil" העניק למקנה תשומת לב רבה, כאשר פרשני ספורט רבים ראו בשיר פרשנות לשערוריית השחיתות בפיפ"א שהתגלתה בתקופה ההיא (ובאופן אירוני, הסינגל "Isombard" של מקנה הופיע בפסקול של משחק הווידאו FIFA 17).
מאוחר יותר באותה שנה, הוא התראיין בערוץ סקיי ניוז כדי לדון על דעותיו על הקשר של כדורגל לעוני.
ב-23 בינואר 2016, השיר "Brazil" הגיע למקום הראשון בדירוג Alt 18 Countdown של תחנת הרדיו Alt Nation של חברת Sirius XM Radio, ונשאר שם שלושה שבועות.
בחודשים הנותרים של שנת 2015 מקנה הופיע בפסטיבלים ובהופעות ברחבי לונדון, בהם ניגן מגוון רחב של מוזיקה בריטית ואירית.
בחודש יולי הוא הופיע בפסטיבל Somersault בצפון דבון שבאנגליה; באותו חודש הופיע גם בפסטיבל Boston Big Gig בעיר בוסטון שבלינקולנשייר; בחודש ספטמבר הופיע בפסטיבל המוזיקה Electric Picnic בעיירה סטרדבאלי שבמחוז ליש באירלנד, ובחודש אוקטובר בפסטיבל המוזיקה Mirrors בלונדון.
בנובמבר 2015, לאחר ההצלחה של "Brazil" והופעותיו בלונדון, מקנה הוציא באופן עצמי את הסינגל השני שלו, "Paracetamol".
השיר, שאורכו 5 דקות וחצי, מדבר על הדרך בה נערים טרנסג'נדרים מיוצגים שלא כהלכה במדיה.
בריאיון עם Sound of Boston, מקנה הסביר שכותרת השיר באה מ"הרעיון של שימוש בפרצטמול הלירי היה דרך של השוואת האמונה שניתן לרפא מישהו על ידי טיפול, למשכך כאבים יום-יומי".
מאט ויליקינסון ממגזין NME התייחס ל-"Paracetamol" כלהיט הפריצה השני של מקנה.
אף על פי שלא היה סביר שהשיר יושמע ברדיו או יכבוש את המצעדים, לטענת ויליקינסון, השיר הראה שמקנה הוא לא רק עוד "טרובדור אינדי מבריטניה, קצת מחוספס ועם כישרון מגניב עבור מנגינת המיינסטרים", אלא פזמונאי מוצק ומוכשר שיכול לספק שירה "חבולה ופגיעה".
ג'ון ליונס מאתר המוזיקה ThisNewBand.com אמר כי השיר מעיד על בגרות שמציינת בבירור שמקנה אינו "סתם חלום נעורים או זמר של להיט אחד".
במגזין בילבורד נאמר בתחילת 2016 כי מקנה "פילס את דרכו לאמריקה" עם "Brazil" שנכנס למצעד Alternative Songs של בילבורד (בשבוע שמסתיים ב-27 בפברואר 2016) במקום ה-32, ועלה למקום ה-26 ב-5 במרץ 2016.
מקנה נשאר שקט במשך רוב שנת 2016, בעודו כותב שירים בחדרו, עבור אלבום הבכורה שלו, אך הוציא את "Bethlehem" באותה שנה, ובסוף אוגוסט, את הסינגל הרביעי שלו, "Isombard", שמתייחס לתקשורת הימנית.
הוא הופיע במספר פסטיבלי מוזיקה באנגליה: בפברואר 2016 ב-NME Awards; במהלך חג הפועלים בפסטיבל Live at Leeds; במאי 2016 בפסטיבל The Great Escape בברייטון אנד הוב שבמזרח סאסקס; בסוף יולי 2016 בפסטיבל Standon Calling בסטנדון, הרטפורדשייר; וביוני 2016 בפסטיבל המוזיקה Field Day שבלונדון.
הופעתו הראשונה באמריקה התקיימה ב-11 במרץ 2016, ב-Jannus Live הממוקם בסיינט פיטרסברג, פלורידה.
לאחר מכן קיים שלוש הופעות נוספות באירוע המוזיקה South by Southwest Music ב-15 במרץ 2016. באוקטובר 2016 אושר כי הוא יופיע בהפקה ה-31 של Eurosonic Noorderslag בחרונינגן, הולנד.
מקנה הופיע ברשימת "Sound of 2017" של BBC Music לשנת 2016, לאחר שהוציא את שני המיני-אלבומים Stains ול-Liar באותה שנה.
רשימות הרצועות של המיני-אלבומים היו דומות, כאשר "Brazil" ו"Paracetamol" מופיעים בשניהם.
את הסינגלים "The Kids Don't Wanna Come Home" ו"Humongous" הוא הוציא לפני הוצאת אלבום הבכורה שלו, בשם .
המוזיקאי, מפיק התקליטים והמלחין האנגלי ג'יימס פורד, שהפיק גם אלבומים של ארקטיק מאנקיז, דפש מוד ופלורנס אנד דה משין, הפיק את האלבום, שהוקלט באולפן הקלטות של Kensal Green.
האלבום יצא לאור ב-21 ביולי 2017 וקיבל בעיקר ביקורות חיוביות.
האלבום כולל את ששת הסינגלים ששוחררו קודם לכן, וכמו כן גם חמש רצועות חדשות.
כל השירים באלבום נכתבו על ידי מקנה לבדו, מלבד "Listen to Your Friends", שנכתב בשיתוף רוסטאם באטמנגליג'.
בשנת 2017, מקנה זכה בפרס אמן השנה של BBC Introducing בטקס BBC Music Award.
הוא הופיע גם ב-Pilton Party 2017 יחד עם להקת הרוק הבריטית באסטיל.
ב-17 בינואר 2018, מקנה הוציא את הקליפ של ""Make Me Your Queen".
ב-19 באוגוסט 2019, מקנה הוציא את השיר "British Bombs", שמבקר את מדיניות החוץ של בריטניה.
הוא ציין כי מדובר באופן ספציפי על "הצביעות של סחר הנשק הבריטי ושל ועידת הנשק בלונדון".
הוא כתב אותו מתוך רצון לכתוב שיר שמתייחס באופן ישיר למלחמה.
לקראת סוף השנה, ב-18 בדצמבר, מקנה הודיע בטוויטר שהסתיימה הפקת אלבומו השני העתידי ושהוא מוכן ליציאה.
באותו יום גם היו לו צילומי גרפיקה עבור האלבום.
ב-29 בינואר 2020, מקנה חשף ששמו של האלבום השני יהיה Zeros, ושהוא יצא לאור ב-15 במאי 2020. הוא גם הוציא את השיר "Beautiful Faces" כסינגל המוביל של האלבום.
עם זאת, בשל התפרצות נגיף הקורונה, הוא דחה את יציאת האלבום ל-21 באוגוסט 2020. בפוסט באינסטגרם שהעלה ב-5 באוגוסט 2020, הוא הודיע על דחייה נוספת של יציאת האלבום, הפעם ל-4 בספטמבר 2020.
מקנה הוא זה שכותב את שיריו, אך הוא נתמך בלהקה בסיבובי ההופעות שלו, שכעת החברים בה הם איזבל טורס (גיטרה), ניית'ן קוקס (קלידים), ויליאם בישופ (בס) וגבריאל מרי קינג (תופים), על אף שבעבר הוא גם ניגן בכל כלי הנגינה שלו.
מבחינת התפתחות הסגנון המוזיקלי שלו, הוא אמר כי הוא היה הכי רוצה לחקות את הקריירה של דייוויד בואי.
BBC News כינו את "Brazil" שיר בוגר בצורה יוצאת דופן עבור כותב שירים בן 16. מאט וילקינסון ממגזין NME כינה אותו "אחד השירים הטובים ביותר" של שנת 2015, ושיבח רבות את הסינגל השני של מקנה, " Paracetamol", כמו כן.
ג'ון ליונס מאתר ThisNewBand כינה את "Brazil" "שיר קליט ללא ספק", וגם ציין כי הוא היה "ביקורת חדה על ספורט, כסף וכוח".
כמה מבקרי מוזיקה מיתנו את השבח שלהם למקנה.
מאט ויליקינסון כינה את ההופעות של מקנה בלונדון "טובות באופן מפתיע", אם "מחוספסות בקצוות".
ג'ון ליונס ציין כי נכון לנובמבר 2015, נדמה היה ששיריו של מקנה מצביעים על אמן שעדיין מתנסה עם להקות ועם סגנונות מוזיקה שהשפיעו עליו.
הוא חש כי מקנה עדיין "מחפש את הצליל שלו ממש מול הקהל.
אמן שנולד תו אחרי תו".
אנדי וולש, מבקרת מוזיקה של העיתון בריסטול פוסט, אמרה שמקנה היה "שווה צפייה" (one to watch), והראה "הרבה הבטחה מוקדמת ובלויה".
אנדרה פיין מהעיתון "איבנינג סטנדרד" התרשם פחות מהופעותיו החיות של מקנה, כאשר ציין בביקורתו כי על אף שבהופעתו "הייתה המון אנרגיה [...] [הוא] לא ממש עמד בציפיות שקשורות במוניטין שלו כקולו של דור", וכינה את ביצועיו "מבולגנים".
מקנה אומר שהוא מרגיש טוב מאוד לגבי היותו מודל לחיקוי.
הוא סיפר כי בתחילה הוא התקשה להבין גם את הביקורתיות וגם את השבחים שקיבל, אך הצליח להיות בוגר וביקורתי יותר לגביהם.
לאחר שאימץ במקצת סגנון חזותי של גלאם רוק עבור הופעתיו החיות (שכלל שימוש באיפור עיניים ונצנצים), מקנה התייחס לשאלות על נטייתו המינית ממגזין Attitude בסירוב לתייג את עצמו, ואמר "אני צעיר.
אני כאן כדי להתנסות בכך" ושהוא "למד דברים רבים".
בריאיון נוסף עם Attitude במאי 2020, מקנה אמר על נטייתו המינית שהוא "לא יכול לתייג אותה", אבל הוסיף כי הוא די קרוב לפאנסקסואל, ואמר "לעולם לא הייתי באמת אומר שהמיניות שלי מוגבלת למגדר כלשהו או כל דבר אחר ...
אני יכול לקרוא לזה פאנסקסואל, תלוי עם מי אני מדבר.
אני מתקשה לדמיין את זה בשום דרך אחרת".
באותו ריאיון אמר כי הוא היה במערכת יחסים פתוחה, אך לא אמר עם מי.
מקנה מכיר בכך שהוא נחשב זמר "פוליטי" או "מחאתי".
הוא לא רואה את עצמו כ"מוביל השיח" אלא כאדם ששר על דברים שעמיתיו כבר מדברים עליהם.
במשך רוב עבודתו הראשונית, מקנה אמר שהוא ניסה למצוא השראה למילים ונושאים בחייו הפרטיים.
עם זאת, הוא הרגיש שחייו האמיתיים הם כה שגרתיים, ופנה לסוגיות חברתיות ופוליטיות שהרגיש שצריכים לדון עליהן.
עם זאת, באלבומו השני, מקנה הרגיש כי כל כך הרבה דברים קרו לו, והוא יכול להשתמש בחוויות אישיות יותר עבור המילים שלו.
ביוני 2018, מקנה הופיע ב-Labour Live, פסטיבל מוזיקה שמאורגן על ידי מפלגת הלייבור.
הוא הצביע למפלגת הלייבור בבחירות הכלליות בשנת 2019.
ביולי 2020, הוא חתם על מכתב גלוי לשרת השוויון הבריטית, ליז טראס, בקריאה לאסור טיפולי המרה ללהט"בים מכל סוג שהוא.
דֵקְלן רָייס הוא כדורגלן אנגלי המשחק בעמדת הקשר בארסנל מהפרמייר ליג ובנבחרת אנגליה.
רייס נולד בלונדון לאב שנולד למהגרים אירים מקורק ולאם אנגלייה.
הוא החל לשחק כדורגל במועדון הנוער של צ'לסי ובגיל 14 עבר לאקדמיה לכדורגל של מועדון וסטהאם יונייטד.
באפריל 2017 נכלל לראשונה בסגל הקבוצה הבוגרת ואת הופעת הבכורה שלו ערך ב-21 במאי 2017 כשעלה כמחליף בדקת הסיום של המשחק האחרון לעונת 2016/2017 בפרמייר ליג בניצחון 2–1 על ברנלי.
בעונה הבאה עונת 2017/2018 זכה רייס ל-26 הופעות בליגה מתוכן 15 בהרכב הפותח ונבחר לשחקן הצעיר של העונה בוסטהאם.
ב-12 בינואר 2019 כבש רייס את שער הבכורה שלו עבור וסטהאם בניצחון 1–0 על ארסנל במסגרת הפרמייר ליג.
בעונה זו הפך רייס לשחקן הרכב קבוע כשפתח בכל 34 המשחקים בהם שותף במסגרת הליגה, וסיים את העונה עם 2 שערים ב-38 הופעות בכל המסגרות.
כמו כן זכה רייס פעם נוספת בתואר השחקן הצעיר של העונה בוסטהאם ואף היה אחד המועמדים לתואר הכדורגלן הצעיר של השנה בליגה האנגלית.
בעונת 2019/2020 שותף רייס בכל 38 המשחקים בעונה כשחקן הרכב ונבחר לשחקן המצטיין של וסטהאם יונייטד.
בעונת 2020/2021 שיחק רייס רק 32 משחקים בליגה בעקבות פציעה שאירעה בפגרת הנבחרות במרץ 2021, אך עד אז היה בורג משמעותי בקבוצה וסייע לה לסיים במקום ה-6, שזיכה אותה בכרטיס לליגה האירופית.
בספטמבר 2021 ערך רייס את הופעת הבכורה שלו באירופה בניצחון 2–0 על דינמו זאגרב הקרואטית במסגרת שלב הבתים של הליגה האירופית.
וסטהאם הודחה בחצי הגמר נגד איינטרכט פרנקפורט הגרמנית.
ורייס נבחר לנבחרת העונה בליגה האירופית לאחר שכבש 3 שערים ב-10 הופעות בעונה זו.
בליגה שיחק רייס 36 פעמים ובסך הכל סיים את העונה עם 5 שערים ב-50 הופעות בכל המסגרות, ונבחר פעם נוספת לשחקן העונה של וסטהאם.
בסיום העונה פרש קפטן הקבוצה מארק נובל, ורייס מונה לקפטן הקבוצה במקומו.
בעונה לאחר מכן הוביל רייס את וסטהאם לזכייה בקונפרנס ליג לאחר ניצחון בגמר נגד פיורנטינה האיטלקית.
רייס סיים את העונה האירופית שלו עם שער אחד ב-11 הופעות.
וזכה בתואר שחקן העונה בקונפרנס ליג.
בליגה, כבש רייס 4 שערים ב-37 הופעות וסיים את העונה פעם נוספת עם 5 שערים ב-50 הופעות בכל המסגרות.
מה שזיכה אותו בזכייה נוספת בתואר שחקן העונה של וסטהאם.
ב-15 ביולי 2023 נרכש רייס על ידי ארסנל תמורת 105 מיליון פאונד, והפך לאנגלי היקר ביותר בכל הזמנים.
ב-6 באוגוסט 2023 ערך רייס את הופעת הבכורה שלו בארסנל כשפתח במשחק מגן הקהילה מול האלופה מנצ'סטר סיטי בו ניצחה ארסנל בפנדלים לאחר 1–1 בסיום הזמן החוקי.
ב-12 באוגוסט 2023 ערך רייס הופעת בכורה בליגה עבור ארסנל, בניצחון 2–1 על נוטינגהאם פורסט.
ב-3 בספטמבר 2023 כבש רייס את שער הבכורה שלו עבור ארסנל בניצחון 3–1 על מנצ'סטר יונייטד.
ב-20 בספטמבר 2023 ערך רייס את הופעת הבכורה שלו בליגת האלופות כשפתח בניצחון 4–0 נגד פ.ס.וו.
איינדהובן ההולנדית במסגרת שלב הבתים.
ב-3 בדצמבר 2023 הוכרז רייס כאחד המועמדים לתואר כדורגלן השנה של פיפ"א אך לא זכה בתואר.
רייס השתלב היטב בארסנל, בליגה הוא שיחק בכל 38 המשחקים של ארסנל ועזר לה לסיים במקום השני ולהיות במאבק האליפות עד למחזור האחרון בעונה.
ואף היה אחד המועמדים לתואר שחקן העונה בפרמיירליג , אך לא זכה.
בסך הכל סיים רייס את עונת הבכורה שלו בארסנל עם 7 שערים ב-51 הופעות בכל המסגרות.
ב-8 באפריל 2025, במשחק בשלב רבע הגמר בליגת האלופות, כבש רייס שני שערים בבעיטות חופשיות במשחק נגד ריאל מדריד שהסתיים בניצחון 3–0 של ארסנל, ובכך הפך רייס לשחקן הראשון בהיסטוריה של המפעל שהבקיע 2 שערים בבעיטות חופשיות באותו משחק בשלב הנוקאאוט.
ואת עונתו השנייה במועדון הוא סיים עם 9 שערים ב-52 הופעות בכל המסגרות, ואף הוכרז פעם נוספת לאחד המועמדים לפרס שחקן העונה בפרמייר ליג, אך גם בעונה זו לא זכה.
רייס שיחק במדי הנבחרות הצעירות של אירלנד.
במאי 2017 נקרא לסגל הנבחרת הבוגרת ואת הופעת הבכורה שלו ערך במרץ 2018 במשחק ידידות מול נבחרת טורקיה.
בפברואר 2019 הודיע כי בכוונתו לשחק בעתיד עבור נבחרת אנגליה, המעבר אושר על ידי פיפ"א במרץ אותה שנה.
רייס זומן לנבחרת האנגלית לקראת מוקדמות יורו 2020 ורשם את הופעת הבכורה שלו כשנכנס כמחליף במשחק מול צ'כיה.
הוא פתח לראשונה בהרכב במשחק מול מונטנגרו.
בנובמבר 2020 כבש לראשונה במדי הנבחרת במשחק מול איסלנד בליגת האומות.
נכלל בסגל נבחרת אנגליה לטורניר מונדיאל 2022. נכלל בסגל נבחרת אנגליה ליורו 2024.
נבחרת העונה בליגת האירופית: 2021/2022
נבחרת העונה בקונפרנס ליג: 2022/2023
דקלה, ככל הנראה התגורר כמו שאר אחיו בערב ובעיקר באזור תימן.
יש חוקרים מסוימים שהעידו על מקום בתימן בשם דקלה.
השם דקלה מגיע מעץ הדקל.
דקל הסאגו (שם מדעי: Metroxylon sagu) הוא מין של צמח ממשפחת הדקליים הנפוץ ביערות הגשם באי גינאה החדשה, באיי מאלוקו, ובפיליפינים והועבר בידי האדם לתאילנד, לאיים האינדונזיים ג'אווה, סומטרה ובורנאו ולאיי שלמה.
דקל זה פורח רק פעם בודדת בחייו.
גובהו של דקל הסאגו הוא שבעה עד עשרים וחמישה מטרים.
כל גבעול בעל עשרים עלים שבכל אחד מהם כ-150 עד 180 עלעלים באורך 1.75 מטרים.
גובה התפרחת 3 עד 7.5 מטרים.
לדקל יש חשיבות רבה בהפקת סאגו, עמילן שמקורו בגזע הדקל, על ידי שטיפת הגרעינים במים.
עמילן זה משמש לבישול פודינג סאגו, אטריות ולחם.
מחקרים אחרונים מצביעים על כך שדקל הסאגו היה מקור מזון לאנשים שחיו בחופי סין בתקופה שקדמה לגידול האורז.
דקלוג (מבוטא כ-dɛˈkalɔg, ידוע גם כדקלוג: עשרת הדיברות) היא סדרת דרמה פולנית משנת 1988 המורכבת מעשרה סרטים קצרים באורך שעה, הסדרה נכתבה ובוימה על ידיי קשישטוף קישלובסקי.
לכל פרק עלילה בהשראת אחד מעשרת הדיברות, וחוקר דמויות שמתמודדות עם דילמות מוסריות כשהם חיים בדירת שיכון בשנות ה-80 של פולין.
על הסדרה, אשר נחשבת לעבודה הטובה ביותר של קישלובסקי, נאמר ב-2002 שהיא "העבודה הדרמטית הכי טובה שנעשתה ספציפית לטלוויזיה." והיא זכתה בפרסים בין-לאומיים רבים, למרות שהסדרה לא שוחררה מחוץ לאירופה עד שנות ה-90 המאוחרות.
ב-1991, הבמאי סטנלי קובריק כתב בהתפעלות לתסריט שיצא לאור, לפיו, דקלוג היא יצירת המופת היחידה שהצליח לחשוב עליה.
הסדרה כולה הוצגה בפסטיבל הסרטים של ונציה ה-46.
הרעיון לסדרה עלה כשהתסריטאי קשישטוף פיסייביץ' ראה ציורים של עשרת הדיברות והציע את הרעיון של מקבילה עדכנית.
הבמאי קשישטוף קישלובסקי היה מעוניין ורצה שהסדרה תהיה דיוקן של הקשיים בחברה הפולנית, תוך הימנעות מהבעיות הפוליטיות שהזכיר בסרטיו המוקדמים.
בהתחלה תכנן לשכור עשרה במאים שונים, אבל החליט לביים את הפרקים בעצמו.
הוא השתמש בצלם שונה לכל פרק, מלבד פרקים שלוש ותשע, בשניהם פיוטר סובצ'ינסקי היה הצלם הראשי.
הקאסט מכיל שחקנים מוכרים ולא מוכרים כאחד, אשר עם הרבה מהם קישלובסקי עבד בסרטיו האחרים.
באופן טיפוסי לקישלובסקי, הטון של רוב הפרקים הוא מלנכולי, חוץ מהאחרון, אשר הוא קומדיה שחורה ובו מופיעים יז'י סטוהר וזביגניב זמחובסקי, שהופיעו גם בסרטו שלושת הצבעים: לבן.
למרות שכל פרק בעל עלילה עצמאית, הם כולם קורים באותה הסביבה בורשה וחלק מהדמויות מכירות אחת את השנייה.
כל פרק מציג דמויות שמתמודדות עם דילמות אתיות או מוסריות, בהשפעת עשרת הדיברות.
+דיברהאידיאלהנושא של קישלובסקי1לא יִהְיֶה לְךָ אֱלֹהִים אֲחֵרִים עַל פָּנָי.
לֹא-תַעֲשֶׂה לְךָ פֶסֶל, וְכָל-תְּמוּנָה.קדושת אלוהים והפולחן.אליליזציה של מדע.2לֹא תִשָּׂא אֶת-שֵׁם-ה' אֱלֹהֶיךָ לַשָּׁוְא.קדושת הדיבור.שמות כבסיס לזיהוי ובחירה,
הסדרה קיבלה ביקורות חיוביות באופן כללי ולציון 100% באתר ריכוז הביקורות Rotten Tomatoes, מתוך 40 ביקורות, עם דירוג ממוצע של 4.7/5. הדקלוג היא הישג גדול בפילמוגרפיה של הבמאי והתסריטאי קשישטוף קישלובסקי, בנוסף להיסטוריה של הקולנוע הפולני.
הסדרה זכתה בפרס באפט"א לטלוויזיה לתוכנית הבין-לאומית הטובה ביותר ב-1991 ובפרס בודיל לסרט האירופאי הטוב ביותר.
הסדרה שובחה על ידיי מבקרי סרטים כמו רוג'ר איברט ורוברט פולפורדף, כמו כן על ידיי דמויות חשובות בתעשיית הקולנוע כמו סטנלי קובריק.
קישלובסקי הרחיב את פרקים חמש ושש לסרטים באורך מלא (סרט קצר על רצח וסרט קצר על אהבה), הוא השתמש באותו הקאסט ושינה את הסיפורים במקצת.
הרחבת הפרקים נעשתה כחלק מהתחייבות חוזית עם המפיקים, מאחר שסרטים באורך מלא היו קלים יותר להפצה מחוץ לפולין.
דקלן מייקל ליירד הוא שחקן קולנוע וטלוויזיה סקוטי.
דקלן מייקל ליירד נולד בגרינוק, סקוטלנד.
הוא עזב את בית הספר בגיל 15 כדי להמשיך בקריירה מקצוענית וחתם במועדון הכדורגל גרינוק מורטון.
במשחק בין גרינוק מורטון להארטס, ליירד קרע את הרצועה הצולבת הקדמית שלו בברך הימנית וסיים למעשה את קריירת הכדורגל המקצוענית שלו.
בשנת 2008, הוא הוצג לסוכנות שחקנים על ידי חברו ג'ים סוויני וקיבל את התפקיד של שון באופרת הסבון הסקוטית "ריבר סיטי" והמשיך להופיע במספר פרקים לפני שעזב ב-2011. בשנה שלאחר מכן שיחק בסרט הקצר שזכה לשבחים, The Lost Purse בו שיחק ליירד בתפקיד ראשי.
הסרט סיפר את הסיפור על צעיר חירש.
הסרט התקבל היטב וזיכה את ליירד בפרס המשחק הטוב ביותר בטקס Write Camera Action בגלאזגו בשנת 2012.
בשנת 2011, בזמן חופשה בלוס אנג'לס, ליירד שוכנע על ידי אביו לקחת חלק בסדנת משחק בהנחיית סטודיו סטלה אדלר למשחק.
בתחילה היסס לקחת חלק, בסופו של דבר שוחד לירד ב-50 דולר על ידי אביו ולמרות שלא היה לו הכשרה קודמת למשחק, הצוות כל כך התרשם מההופעה שלו שהם הציעו לליירד מלגה במימון מלא עבור השחקן הצעיר ללמוד באמריקה.
בשנת 2014, הוא קיבל את התפקיד של קולין בדרמת האינטרנט האמריקאית Camp Abercorn .
הסדרה שהוצגה בבכורה בספטמבר 2014 בוצעה במימון המונים באינטרנט ונתמכה על ידי שחקן מסע בין כוכבים לשעבר, ג'ורג' טאקי .
במאי 2016, הוכרז באתר הבוגרים של בית הספר למשחק סטלה אדלר שליירד לוהק לתפקיד ג'ו בסרט האימה "The Ice Cream Truck" .
ליירד הופיע גם בשני סרטוני פרסומת של BuzzFeed וכיכב לצד כרמן אלקטרה בפרסומת לקידום להבים ומוצרי גילוח .
בשנת 2017, ליירד הופיע בסרט - Ghost Recon Wildlands: War Within The Cartel של טום קלנסי, בתפקיד אנליסט ה-CIA ריאן וויליאמס.
בספטמבר השלים ליירד את הצילומים לסרט הקומדיה העלילתי "אוויר חם" בכיכובם של סטיב קוגן וטיילור ראסל.
הסרט בבימוי פרנק קורצ'י יצא לאקרנים בבתי הקולנוע בשנת 2018. בשנת 2018 שיחק ליירד בסדרת הטלוויזיה Big Dogs שהוצגה לראשונה בשירות הסטרימינג Tubi בשנת 2019. התוכנית לא חודשה לעונה שנייה.
בשנת 2018, ליירד השלים את הצילומים למותחן, Green Rush .
ליירד שיחק את התפקיד של קיילב הייז וגם שימש כמפיק שותף בסרט.
הסרט הופץ על ידי Lionsgate בשנת 2019 באמצעות VOD.
בשנת 2021, ליירד השלים את הצילומים ב"אסון יפהפה" בו מככבים דילן ספראוס ווירג'יניה גרדנר.
ליירד שיחק את התפקיד של טיילור מדוקס.
את הסרט ביים רוג'ר קמבל והוא צולם במקום בבולגריה.
הסרט יצא לאקרנים ברחבי העולם באפריל, 2023. עם יציאת הסרט לאקרנים, הוכרז גם שליירד השלים את הצילומים לסרט ההמשך, "חתונה יפה", שצולם ברפובליקה הדומיניקנית בנובמבר 2022. הסרט מתוכנן לצאת לאקרנים ב-2024.
בשנת 2023, ליירד הופיע בסדרה Better Human Better Dog, עם סזאר מילאן כדי לעזור לכלב ההצלה שלו, מסוג רועה גרמני בשם "רוקי".
ליירד וחברתו, סטארסי האוול, הופיעו בעונה השלישית בפרק התשיעי של הסדרה.
בשנת 2013, הוא נבחר לאחד מ-50 הטוויטרים הטובים ביותר ב-Glaswegian בטוויטר על ידי העיתון הראלד בסקוטלנד.
שנה סרטתפקיד הערות 2014Lost Angels בראד בקמן 2015Further Instructions הבלש בראדלי 2017The Ice Cream Truck ג'ו חאלי הרוצחמורמון 2018אוויר חם גנאדי וחקרוב 2020Green Rush קיילב הייז 2023 אסון יפהפה טיילור מדוקס 2024 חתונה יפהפייה (אנ') טיילור מדוקס2025Under Fire ספוטר
שנים כותרת תַפְקִיד הערות 2008 - 2011 ריבר סיטי שון 2015Camp Abercorn קולין 2017 Ghost Recon Wildlands: War Within The Cartel אנליסט ה-CIA ריאן וויליאמס סרט טלוויזיה 2020Big Dogs הנסיך וויליאם 2023Better Human Better Dog עצמי2024Unsinkable גריסר בויל4 פרקים
שנה עבודה מועמדת פרסים קטגוריהתוצאה 2012 הארנק האבוד Write Camera Action השחקן הטוב ביותר פסטיבל הסרטים הקצרים הסקוטי
דקלה קידר-ג'רבי (נולדה ב-22 במאי 1982) היא שחקנית ומנחת טלוויזיה ישראלית.
קידר גדלה בנצרת עילית, ב-1995 בהיותה תלמידה בבית ספר ערוץ הילדים ערך מיונים במסגרת יום זכויות הילד, קידר שהייתה חברת פרלמנט הנוער של נצרת עלית, נבחרה להיות ראש עיר ליום אחד.
היא בוגרת מגמה ביולוגית ריאלית.
בצבא היא הייתה מ"מית והייתה בדרגת קצונה, בשירותה הצבאי הייתה בשטח, באבטחת יישובים.
קידר הייתה אמורה להתקדם לתפקיד של מפקדת פלוגה אך על מנת לקחת חלק בפרויקט Y קיבלה קידר אישור מיוחד מגורמי צה"ל ויצאה לחופשה ללא תשלום ונאלצה לוותר על הקידום.
בשנת 2003 השתתפה בעונה הראשונה של תוכנית המציאות "פרויקט Y" ששודרה ב-Yes, בה זכתה מקום רביעי.
בשנת 2004 השתתפה כמנחה ב"בלוג" של ליאור דיין, אך פרשה באמצע התוכנית.
בשנים 2004–2007 הנחתה בערוץ הילדים.
בשנת 2005 התארחה בעונה הראשונה של סדרת דרמת הנוער "השמיניה" ששודרה בערוץ הילדים בחברת הכבלים של HOT, שם שיחקה בתפקיד פריקית.
באותה השנה השתתפה בקלטת הילדים "נסיך האגדות" בתור מספרת.
כמו כן באותה השנה כיכבה בתוכנית הקומית של ערוץ הילדים "הצלצול הוא בשבילי", בה גילמה דמויות שונות.
בנוסף היא גם השתתפה בתוכנית הפרידה של עודד מנשה מערוץ הילדים שנקראת "לעודד באהבה".
בשנים 2005–2007 השתתפה במופע של ערוץ הילדים שנקרא "עיר ערוץ הילדים".
בשנת 2006 שיחק בתפקיד עצמה בסדרה הקומית של Yes "זומזום".
באותה השנה גם הנחתה את התוכנית של ערוץ לוגי "מתחת לאף".
כמו כן באותה השנה גם השתתפה במחזמר "נסיך האגדות".
בשנת 2007 הופיעה בתוכנית של Yes "פפראצי".
באותה השנה גם התארחה בעונה הראשונה של סדרת דרמת הנוער "האי" ששודרה בערוץ הילדים בחברת הכבלים של HOT, בה גילמה את נטלי, חברה של ג'יני (יעל גרובגלס) ועובדת איתה במסעדה.
קידר השתתפה בעבר במגוון פרסומות בניהם: פרסומות ל"קוטג'", "סופר סנטר", "אוקסי", מעדני "קרלו", בפרסומות של ערוץ הילדים "תקרא תצליח", ובפרסומת בקליפ של השיר של ערוץ הילדים שנקרא "יום הולדת בערוץ הילדים".
קידר בעבר הייתה בזוגיות עם אורן רוטמן שאיתו הייתה בפרויקט Y.
בשנת 2006 התחתנה עם שי ג'רבי ולהם 3 ילדים והם מתגוררים בתל אביב.
דקל רוביליני, הידוע גם בשמות נפוצים כגון פיניקס רוביליני, דקל ננסי או דקל מיניאטורי הוא מין של דקל תמר שמקורו בדרום-מזרח אסיה, במדינות דרום-מערב סין (מחוז יונאן), צפון לאוס וצפון וייטנאם (במחוזות דיאן ביאן, הא גיאנג, קאו באנג ולנג סון).
השם המדעי הלטיני roebelenii ניתן לכבודו של אספן הסחלבים קרל רובלן (1855–1927).
דקל רובליני הוא עץ דקיק, קטן עד בינוני, בעל קצב גדילה איטי, המגיע לגובה של.
העלים באורך 60–120 ס"מ, הם נוצתיים, ומורכבים מכ-100 עלעלים המסודרים במישור אחד.
כל עלעל באורך 15–25 ס"מ וברוחב 1 ס"מ, מעט נוטה כלפי מטה, בצבע ירוק-אפור עם שערות עדינות בצידו התחתון.
הפרחים קטנים, צהבהבים, ומופיעים על תפרחת באורך 18–45 ס"מ.
הפרי הוא גלעינית אכילה באורך 1 ס"מ, הדומה לתמר קטן ודק-בשר.
דקל זה מייצר קוצים חזקים וחדים באורך של כ-5–10 ס"מ.
גודל הקוצים תלוי בגיל העץ.
הקוצים ממוקמים על גבעול עלה הדקל, סמוך לגזע, ועשויים להתארך עד 15–30 ס"מ.
הקוצים חדים ביותר ויכולים לחדור לעור בקלות.
דקל הרובליני נחשב לבחירה מועדפת בגינון הפרטי והציבורי בזכות שילוב ייחודי של יתרונות אסתטיים ופונקציונליים.
מדובר בצמח עמיד יחסית, המאופיין בקצב צמיחה איטי וביכולת התאמה למגוון רחב של תנאי אקלים, במיוחד באזורים חמים וממוזגים.
בזכות גובהו המתון, צורתו האלגנטית והנוכחות הדקורטיבית של עליו הארוכים והקשתיים, דקל זה מוסיף לחללים פתוחים ומקורים אלמנט טרופי יוקרתי ומרשים.
בנוסף לכך, דקל הרובליני דורש תחזוקה מינימלית; הוא מסתפק בהשקיה וגיזום מועטים ומתאים גם למגדלים חובבים.
עמידותו למחלות ולמזיקים, לצד סבילותו לרמות שונות של קרקע ותנאי תאורה מגוונים, הופכים אותו לצמח נוח במיוחד לגידול.
מבחינה נופית, הוא מתאים הן כצמח יחיד המשמש מוקד ויזואלי מרשים, הן כחלק משתילה קבוצתית ליצירת שדרות דקליות, והן לשילוב בגינות בסגנון טרופי, ים-תיכוני או אורבני.
יתרונו הנוסף טמון ביכולת לשתול אותו גם במכלים גדולים, מה שמאפשר להציבו במרפסות, חצרות פנימיות ואזורים ציבוריים אחרים.
כל אלה הופכים את דקל הרובליני לבחירה אידיאלית עבור מי שמבקש לשדרג את המרחב החיצוני בצמח עמיד, מרשים וקל לגידול.
פניקס רובליני הוא צמח נוי פופולרי בגינות באזורים בעלי אקלים טרופי וסובטרופי.
צמח דורש גיזום מועט כדי לפתח מבנה חזק, עמיד למזיקים, סובלני לשונות בקרקע ומתמודד היטב עם תנאי יובש מתונים.
הוא גדל בצל חלקי עד שמש מלאה, כאשר האקלים המקומי קובע את מיקום השתילה.
צמח זה זכה בפרס הצטיינות בגינון של החברה המלכותית לגננות.
מחקר האוויר הנקי של נאס"א קבע כי צמח זה יעיל בהסרת רעלנים ביתיים נפוצים כגון פורמלדהיד ובנזן.
דקלי השמן או גם שַׁמְנוּן (שם מדעי: Elaeis) הם סוג עצים במשפחת הדקליים.
הוא כולל רק שני מינים, מתוכם (Elaeis guineensis) בעל חשיבות מסחרית כמקור לשמן צמחי.
דקלי השמן הם דקלים בגודל בינוני עד גדול, .
הגזע תמיד יחיד, קצר וזוחל או גבוה, בעל משטח מחוספס או מכוסה בבסיסי עלים שנשרו.
העלים מנוצים ומחולקים באופן סדיר.
הפטוטרת בעלת קוצים סיביים לאורך השוליים.
העלעלים מסודרים באופן סדיר או בקבוצות, ומסודרים במפלס אחד או יותר.
התפרחת מסודרת בין העלים ובקושי בולטת מתוך הנדן של החפים שלה.
התפרחת מסועפת בפשטות ובעלת עוקץ קצר.
הענפים הצדדיים הרבים מסודרים לאורך ציר קצר למדי.
לפרחים הזכריים שלושה עלי גביע חופשיים, שלושה עלי כותרת חופשיים ושישה אבקנים עם זירים מאוחים, וכן שחלה מנוונת.
לפרחים הנקביים שלושה עלי גביע חופשיים וחופפים, ושלושה עלי כותרת דומים, שישה אבקנים עקרים היוצרים טבעת נמוכה, ושלושה עלי שחלה מאוחים.
אשכול הפירות צפוף ונישא על גבעול קצר.
הפירות בגודל בינוני ובצבעים כתום, אדום או שחור.
האנדוקרפ (קליפת הגלעין הפנימית) גרמי ובעל שלושה נקבים קודקודיים.
עלי הנבטים צרים ולא מחולקים.
דקל השמן האפריקאי, Elaeis guineensis, הוא יליד מערב ודרום-מערב אפריקה, ותפוצתו משתרעת בין אנגולה לגמביה.
oleifera (מלטינית oleifer שפירושו "מפיק שמן"), הוא יליד האזורים טרופיים של אמריקה המרכזית והדרומית, מהונדורס ועד צפון ברזיל, והוא משמש מקומית לייצור שמן.
הסוג דקל השמן (Elaeis) תואר לראשונה בשנת 1763 על ידי (Jacquin) בספרו "היסטוריה של צמחים נבחרים מאמריקה" (Selectarum stirpium americanum historia), עמוד 280, לוח 172.
ממוקם בתוך תת-משפחת הארקואידיאה (Arecoideae) בשבט הקוקואיים (Cocoeae).
הוא נחשב לענף מבודד ואולי עתיק בתוך השבט.
הוא כולל את שני המינים:
דקל השמן האפריקאי (.Elaeis guineensis Jacq): יליד גמביה ומוזמביק.
מכיוון ששמן דקלים מכיל יותר שומנים רוויים משמנים המופקים מלפתית, תירס, פשתן, פולי סויה, חריע וחמניות, הוא יכול לעמוד בחום גבוה של טיגון עמוק ועמיד בפני חמצון.
הוא אינו מכיל שומן טראנס, ושימושו במזון גבר ככל שחוקי תיוג המזון השתנו ודרשו ציון תכולת שומן הטראנס.
שמן המופק מ-Elaeis guineensis משמש גם כדלק ביולוגי.
השימוש האנושי בדקלי שמן מתוארך לכ-5,000 שנה בחופי מערב אפריקה.
שמן דקלים התגלה גם בסוף המאה ה-19 על ידי ארכאולוגים בקבר באבידוס המתוארך לשנת 3000 לפני הספירה.
משערים שסוחרים ערבים הביאו את דקל השמן למצרים.
מגדלים כיום את ה-Elaeis guineensis בהרחבה במדינות טרופיות מחוץ לאפריקה, במיוחד במלזיה ובאינדונזיה אשר יחד מייצרות את רוב האספקה העולמית, וכן באופן מקומי באמריקה.
שמן דקלים נחשב לרוב לשנוי במחלוקת ביותר מבין שמני הבישול – מסיבות פוליטיות, בריאותיות וסביבתיות.
מטעי שמן דקלים נמצאים תחת בחינה הולכת וגוברת בגין נזקים חברתיים וסביבתיים, במיוחד משום שיערות גשם שבהם יש מגוון ביולוגי נרחב נהרסים, תפוקת גזי חממה גדלה, ומשום שאנשים נעקרים מבתיהם על ידי מפעלי שמן דקלים ופרנסות מסורתיות נפגעות, במיוחד באינדונזיה.
יש גם לחץ הולך וגובר על יצרני שמן דקלים להוכיח שהם אינם פוגעים בבעלי חיים נדירים בתהליך הגידול.
בשנת 2018, פרסומת טלוויזיה לחג המולד של רשת הסופרמרקטים הבריטית Iceland Foods Ltd, שהופקה על ידי גרינפיס, נאסרה על ידי הרשות הבריטית לביקורת פרסומות , זאת משום שהיא נחשבה פוליטית מדי.
זו הייתה אנימציה קצרה, בכיכובו של אורנגאוטן בדיוני בשם ראנג-טאן, שהופקה כדי להעלות מודעות להשפעה הסביבתית של ייצור שמן דקלים, ולסכנות שאורנגאוטנים ניצבים בפניהם כתוצאה מכך.
Iceland Foods התחייבה לאסור שימוש בשמן דקלים במוצרי המותג הפרטי שלה עד סוף 2018.
הן מגוון המינים והן כמות הפרטים של כמעט כל חיות הבר הולכים ומתמעטים עקב מטעי שמן דקלים.
הסוג דקלי שמן (Elaeis) נמצא כמקור זול לננו-סיבים על ידי פאחמה ואח' (Fahma et al) בשנת 2010. הוא מתאים במיוחד לייצור באינדונזיה, שם פסולת תאית היא כבר תוצר לוואי מצוי בשפע.
דָקָר היא עיר הבירה של סנגל.
נמלהּ של דקר הוא בעל חשיבות מסחרית ואסטרטגית, ומשמש בסיס צבאי, ימי ואווירי של צרפת.
דקר שוכנת בחצי האי קאפ-ור, שלחופי האוקיינוס האטלנטי, בערך באמצע קו החוף של סנגל.
דקר היא הנקודה המערבית ביותר באפריקה היבשתית
מיד עם כיבוש סנגל החלה צרפת להרחיב ולפתח את נמלה של דקר ובשנת 1902 העיר הפכה לבירה המנהלתית של אפריקה המערבית הצרפתית.
לאחר כיבוש צרפת על ידי גרמניה במהלך מלחמת העולם השנייה, שלטה ממשלת וישי בעיר ובנמל.
ב-23 בספטמבר 1940 ניסו כוחות בריטניה וצרפת החופשית לכבוש את העיר אך נהדפו.
באוקטובר 1942 הצהיר אדמירל ז'אן פרנסואה דרלאן שצרפת של וישי תגן על דקר עד הסוף, אולם לאחר ההכרזה על הפסקת אש על ידי דרלאן, בנובמבר 1942, והתייצבותו לצד בעלות הברית, הודיע שליט דקר על עמידתו לפקודתו של דרלאן והושגה הסכמה על מתן אפשרות לבעלות הברית להשתמש בנמל של דקר.
דקר היא אחת מערי התעשייה והמסחר הגדולות באזור, ובעיר ובסביבותיה מרוכזים קרוב ל-90% מכמות המפעלים בסנגל.
בעיר ובסיבותיה מפעלי קמח, אריגים, רהיטים, ומפעלים לעיבוד שמנים, עורות, פוספטים ועוד.
רחובות העיר הם רחבים, ובמרכזה מרובים הבניינים הגבוהים, בהם גורדי שחקים.
העיר מזוהה בקרב חובבי הספורט המוטורי כנקודת הסיום של אירוע הראלי דקר שנערך בה מדי שנה מאז 1979 עד 2007. בשנת 2008 בוטל המרוץ המתוכנן בשל איומים לפיגועי טרור של ארגון אל-קאעידה.
מ-2009 ואילך נערך המרוץ במדינות שונות באמריקה הדרומית אך שמו נשאר "ראלי דקר".
עם זאת, מאז 2009 נערך מרוץ אפריקה אקו בתוואי דומה לראלי המקורי, המסתיים גם הוא בחופי דקר.
דקר, פגיון, צְלָבוֹן, אובלוס (מיוונית: ὀβελός) או אובליסק (מייונית: ὀβελίσκος אובליסקוס) (†) הוא סימן כתב הקרוי על שם צורתו.
דקר כפול (‡) היא וריאציה של סימן זה.
השימוש הראשון בסמל זה היה בספרות התפילה של הכנסייה הקתולית מראשית ימי הביניים.
הסמל שימש עבור הכומר על מנת לסמן לו מקומות בתפילה בהם היה עליו להצטלב.
בטיפוגרפיה, הסימן משמש על מנת לציין הערת שוליים, בדומה לכוכבית.
הסימן משמש במקום בו כבר סומנה הערה אחת על ידי כוכבית, ונדרש לסמן הערה נוספת.
ההערה השלישית מסומנת על ידי הצלבון הכפול, הרביעית על ידי מקבילים (שני קווים ניצבים - ||), והחמישית על ידי פילקרו.
השימוש בסימנים אלה פחת עם הזמן, ובמקומם נהוג לסמן הערות שוליים בספרות או אותיות.
בשל דמיון הסימן לסימן הצלב נעשה בו שימוש בספרים בארצות נוצריות על מנת לציין את מותו של האדם שליד שמו מצוין הסימן, וכן הסימן משמש במפות על מנת לסמן קברים או בתי קברות.
בלוחות זמנים של אמצעי תחבורה באירופה, הסימן משמש לציין תחבורה בימי ראשון וחגים נוצריים.
בטקסונומיה הסימן משמש לציין אורגניזם אשר נכחד.
במתמטיקה ובפיזיקה הסימן מציין צמוד הרמיטי של אופרטור.
בעריכה, הסימן מסמל טקסט השנוי במחלוקת.
בשחמט הסימן מסמל, בחלק משיטות סימון התנועות, תנועה שהביאה לתוצאה של שח, והסכין הכפול מסמל שחמט.
בכימיה, הסימן מסמל מצב מעבר.
במוזיקה הסימן ‡ מסמל חצי דיאז - כלומר הגבהה של התו ברבע טון.
השימוש הנ"ל החל במאה העשרים, כאשר מלחינים באירופה ביקשו לכתוב מוזיקה החורגת מהטונים הסטנדרטיים.
כמו כן, הומצא גם החצי במול, אך אין לו שיטת ציון מוסכמת במיוחד, וכל מלחין בוחר את המועדפת עליו .
שמו של אובליקס (Obélix) מבוסס על המילה הצרפתית לסימן זה (Obèle).
דקסטר היא סדרת טלוויזיה אמריקאית מסוגת דרמת פשע, ששודרה ברשת שואוטיים בין השנים 2006–2013. עונתה הראשונה של הסדרה מבוססת על הרומן הבדיוני "דקסטר חולם חלומות אפלים" מאת ג'ף לינדסי, שהותאמה לטלוויזיה על ידי התסריטאי זוכה פרס אמי ג'יימס מאנוס ג'וניור, שכתב את פרק הפיילוט.
הסדרה עוקבת אחר (מייקל סי הול), חוקר תבניות דם במשטרת מיאמי, המנהל חיים כפולים כרוצח סדרתי שקורבנותיו הם פושעים שחמקו מעונש.
היוצרים של הסדרה הם המפיקים בפועל דניאל סרון וקלייד פיליפס, אך דניאל סרון עזב את הסדרה בתום עונתה השנייה.
הסדרה עלתה לאוויר לראשונה בכבלים ברשת שואוטיים ב-1 באוקטובר 2006. עונתה השמינית הסתיימה ב-22 בספטמבר 2013.
ב-7 בנובמבר 2021 עלתה סדרת הספין אוף "דקסטר: דם חדש", שכללה עונה אחת בלבד בת 10 פרקים ומהווה המשך לעלילת הסדרה "דקסטר", כעשור לאחר תום הסדרה.
ב-13 בדצמבר 2024 עלתה סדרת הפריקוול "דקסטר: ההתחלה" שאירועיה מתרחשים כ-15 שנה לפני אירועי העונה הראשונה של "דקסטר".
ב-11 ביולי 2025 עלתה הסדרה "דקסטר: התחייה" שאירועיה הם המשך ישיר לעלילת "דקסטר: דם חדש".
לאחר שצפה באמו נרצחת באכזריות, דקסטר (מייקל סי הול) אומץ על ידי שוטר במשטרת מיאמי בשם הארי.
ככל שדקסטר גדל, הארי מגלה שהחוויה הפכה אותו לפסיכופת עם חיבה להרג.
הארי מחליט להשתמש בניסיונו כשוטר על מנת להגן על דקסטר מגילוי, ומנווט אותו מפגיעה בחפים מפשע לפגיעה ברוצחים ופושעים שהצליחו לחמוק מעונש.
כשדקסטר גדל, לאחר מות הארי, הוא הופך למנתח נתזי דם במשטרת מיאמי וממשיך במסע הרציחות שלו כשהוא נמנע מגילוי.
לאחר שרוצח סדרתי נוסף, שנקרא "רוצח משאית הקרח" מתחיל לפעול במיאמי ומשאיר לדקסטר רמזים שגורמים לו להאמין שהוא נחשף, הוא מחליט לגלות את זהות הרוצח.
רוצח משאית הקרח מבתר את קורבנותיו, מרוקן את דמם ומשאיר את חלקי גופותיהם במקומות ציבוריים.
הרוצח, שלבסוף מתגלה כאחיו הביולוגי של דקסטר, בריאן מוסר, חוטף את אחותו של דקסטר, דברה, שאיתה פיתח מערכת יחסים ומנסה לשכנע את דקסטר להרוג אותה ולהצטרף אליו למסע הרציחות שלו.
דקסטר מחליט לרצוח את בריאן, מצליח להסוות את הרצח כהתאבדות ומתרץ את הימצאותו באזור למשטרה כניסיון להציל את אחותו.
בסוף עונתה דקסטר מצליח לשמור על זהות אחיו חסויה ומצליח להמשיך במסע רציחותיו ללא הפרעה.
האזור בים בו השליך דקסטר את חלקי גופות קורבנותיו מתגלה על ידי צוללנים וגורם למשטרת מיאמי, בשיתוף עם ה-FBI לפתוח במצוד אחר הרוצח, שמכונה על ידי התקשורת כ"הקצב מביי-הרבור" (Bay harbor butcher).
דקסטר משתמש בתפקידו במשטרת מיאמי כדי לנסות לחבל בחקירה ולעכב אותה, ומתחיל לפקפק ברצונו להיות רוצח סדרתי, בעקבות רציחתו את אחיו.
דקסטר מתקשה להרוג את קורבנותיו ומתחיל לנהל רומן עם אמנית בריטית בשם ליילה, שהייתה בעברה מכורה לסמים, לאחר שהיא מבינה שהוא מנהל חיים סודיים – דבר שאף אחד אחר לא שם לב אליו עד אז.
ריטה מגלה על הרומן והיא מחליטה להיפרד, אך בהמשך סולחת לו והם חוזרים.
דקסטר מגלה עוד על אמו ועל רוצחיה.
הוא הורג את אחד הרוצחים, סנטוס חימנז, בבקתה באוורגליידס.
הסמל דוקס, שוטר אחר במשטרת מיאמי, חושד במעשיו של דקסטר ומחליט לעקוב אחריו ולגלות את סודו.
לאחר שדוקס תופס את דקסטר מניח את השקיות עם חלקי הגוף בסירתו, דקסטר כולא אותו בבקתה ומתלבט אם להסגיר את עצמו או להפליל את דוקס כקצב מביי-הרבור.
ליילה מגלה את מיקום הבקתה, מגלה שדקסטר הוא רוצח סדרתי, ומחליטה להרוג את דוקס כדי להגן עליו מגילוי.
בעקבות הפיכתה לרוצחת הוא מחליט להרוג אותה אך היא מגלה את תוכניותיו וחוטפת את ילדיה של ריטה כדי לפגוע בו.
דקסטר מצליח להציל אותם אך נכלא בדירתה כשהיא עולה באש, לאחר שהיא הציתה אותה בניסיון להרוג אותו ואת הילדים.
דקסטר מצליח לפרוץ לבסוף לפרוץ החוצה מהדירה.
דקסטר מגלה את מיקומה של ליילה ורוצח אותה.
הוא מחליט שמעכשיו הוא יפעל תחת חוקים משלו, במקום תחת החוקים שאביו לימד אותו, על מנת להימנע מגילוי.
צוות שחקנים חדש התווסף לסדרה: קית' קאראדין, כפרנק לאנדי, סוכן מיוחד מטעם ה-FBI שבמהלך עונתה נהפך לבן הזוג של דברה, וג'יימי מורי, כליילה, אמנית שבעבר הייתה מכורה לסמים.
דמותו של קודי, בנה הקטן של ריטה, לוהק מחדש.
שני שחקנים חדשים התווספו לסדרה, ג'ימי סמיטס בדמותו של מיגל פרדו, סגן התובע המחוזי, העוזר לדקסטר לעלות על עקבותיו של רוצח המשפיע על חיי שניהם, ודזמונד הרינגטון בתפקיד הבלש ג'ואי קווין.
דקסטר מבלה את רוב זמנו עם ריטה וילדיה, ומאמין כי חייו לא יכולים להיות טובים יותר.
שוטרת מהמחלקה לחקירות פנים פונה לדברה בניסיון להוכיח שקווין, השותף החדש של דברה, הוא מושחת.
דברה מפתחת מערכת יחסים עם פושע רחוב, אשר מספק מידע למשטרה.
דקסטר מנסה להרוג סוחר סמים רצחני בשם פריבו, אך הורג בטעות אדם אחר אשר מנסה גם הוא להרוג את פריבו.
דקסטר מגלה שהאדם אותו רצח הוא אוסקר – אחיו הצעיר של מיגל פרדו.
מיגל ואחיו השני רמון נשברים בגלל מות אחיהם, ומוכנים לעשות הכול כדי למצוא את הרוצח.
המשטרה מתחילה בחקירה אודות רוצח סדרתי הרוצח את כל האנשים הקשורים באופן כל שהוא לפריבו ופושט חלק מהעור שלהם, וזוכה לשם פושט העורות.
דקסטר מצליח למצוא את פריבו והורג אותו, אך מיגל תופס אותו בשעת המעשה.
מיגל מודה לדקסטר ומבטיח לשמור את סודו לנצח.
דקסטר מאמין שהוא יצטרך לבחור בין ריטה לבין הנוסע האפל (כינויו של דקסטר לדחף הרצחני שבו), ולבסוף מציע נישואין לריטה, ומוכן לפתוח בחיים חדשים, בתור בעל ואב.
דקסטר ומיגל מפתחים מערכת יחסים חברית, ודקסטר רואה במיגל חבר אמת, ולראשונה בחייו מוכן להיפתח באופן מוחלט עם אדם אחר.
דקסטר הורג רוצח סדרתי עליו מיגל סיפר לו, ומיגל מגלה שדקסטר רוצח רוצחים אחרים.
מיגל רואה בדקסטר גיבור, והם מתחילים לשתף פעולה.
מיגל מבקש מדקסטר לרצוח את אלן וולף, סנגורית המאיימת להרוס את הקריירה של מיגל.
דקסטר מסרב כיוון שהיא אינה רוצחת.
מיגל מתעקש להצטרף לדקסטר במעשה עצמו ודקסטר מלמד אותו את השיטות שלו.
השנים תופסים רוצח אחר ומיגל הורג אותו.
לאחר מכן מיגל רוצח לבדו את אלן וולף.
דקסטר מגלה זאת ומתעמת עם מיגל.
מיגל מוצא את פושט העורות ומספר לו שדקסטר יודע איפה פריבו.
לבסוף דקסטר הורג את מיגל.
פושט העורות תופס את דקסטר ביום חתונתו, דקסטר מצליח להשתחרר הורג את פושט העורות ובורח לפני שהמשטרה מגיעה.
דקסטר מגיע לחתונתו עם יד חבושה לאחר שהפיל את עצמו מהשולחן כדי להשתחרר.
מספר חודשים לאחר החתונה ילדה ריטה בן, האריסון.
דקסטר מתמרן בין מחויבויותיו למשפחתו, לעבודתו, וכן לנוסע האפל שבתוכו.
ארתור מיטשל (ג'ון לית'גאו) הוא רוצח סדרתי אשר הצליח להיעלם מעייני החוק במשך עשרות שנים.
הכינוי של מיטשל הוא "רוצח השילוש" (Trinity killer), מפני שמיטשל רוצח שלושה קורבנות בזה אחר זה.
מיטשל נרדף על ידי הסוכן המיוחד של ה-FBI, פרנק לאנדי (שהיה דמות מפתח בעונה השנייה).
דקסטר מסוקרן מצורת הרצח הייחודית של מיטשל אשר משאיר את גופות קורבנותיו גלויות, ומהעובדה שעל אף שהוא רוצח סדרתי, יש לו משפחה וחיים חברתיים פוריים, בהם הוא אהוב ונערץ.
עיתונאית בשם כריסטין היל מתחברת אל קווין, שותפה של דברה, ומוציאה ממנו מידע לגבי הרציחות.
במהלך החקירה של לאנדי ודברה, שניהם נורים ולאנדי מת מול עיניה של דברה.
דקסטר מגלה שרוצח השילוש למעשה רוצח 4 אנשים אחד אחרי השני, ולא שלושה, ושהוא גם אב מתעלל שפוגע בכל מי שסביבו.
כריסטין היל מתגלה כבתו של ארתור מיטשל, ומסתבר שהיא ירתה בלאנדי כדי להגן על אביה.
היא מתוודה על כך בפני דברה, ומיד לאחר מכן מתאבדת.
דקסטר מנסה לתפוס את רוצח השילוש בכל כוחו, אך הוא מצליח לחמוק בכל פעם.
בסופו של דבר מצליח דקסטר לתפוס את ארתור ולהרוג אותו.
הוא חוזר לביתו ומגלה את אשתו (ריטה) שוכבת באמבטיה מלאת דם ללא רוח חיים (על פי השיטה שבה ארתור רצח את חלק מקורבנותיו) ואת האריסון יושב על רצפה מלאת דם, בצורה דומה לאופן בו הארי מצא את דקסטר.
בכך אזהרותיו של הארי (בדמיונו של דקסטר), כי עצם התעקשותו לא לעזוב את משפחתו תגרום לפגיעה בה, מתגשמות.
דקסטר מתקשה להתמודד עם מותה של ריטה.
הוא שוקל לברוח, הורג אדם חף מפשע, ולבסוף חוזר לילדיו.
אסטור, ביתה של ריטה, מאשימה אותו במוות של אימה, והיא וקודי עוברים לאורלנדו לגור עם סבא וסבתא שלהם.
דקסטר עובר לגור עם דברה ושוכר בייביסיטר עבור האריסון.
דברה מתחילה לצאת עם קווין.
דקסטר נתקל בחבורת רוצחים שאונסים נשים, מתעללים בהן, ולאחר מכן מחשמלים אותן למוות ומשליכים אותן בחביות לאגם.
הוא מצליח להציל את הקורבן ה-13 של אותה חבורת רוצחים, לומן פירס (ג'וליה סטיילס).
היא רואה אותו רוצח את בויד, האדם שנפטר מהגופות של הנשים, ודקסטר נאלץ לשמור עליה כדי שלא תספר את סודו.
הוא רוכש את אמונה והיא מבקשת ממנו שיעזור לה לנקום במי שאנס והתעלל בה.
דקסטר מסכים והיא הופכת לשותפתו.
הם מתחקים אחר אנשי החבורה ורוצחים אותם אחד אחרי השני.
דקסטר ולומן מתקרבים והופכים לזוג.
בינתיים חשדותיו של קווין בדקסטר מתגברים, והוא מנסה להוציא מידע ממשפחתו של רוצח השילוש – אשר הוא סבור שהכירה את דקסטר בתור קייל באטלר (כפי שאכן קרה).
הוא לא מצליח להשיג הוכחה לכך, ושוכר את לידי, שוטר לשעבר, שגם לאחר שקווין מפטר אותו – ממשיך לחקור ולעקוב אחר דקסטר.
לידי מגלה שדקסטר ולומן רוצחים את כל מי שהיה מעורב בפרשיית האונס והרצח.
דקסטר ולומן מגלים שעוקבים אחריהם וחושדים בקווין.
לידי חוטף את דקסטר ומנסה לחלץ ממנו הודאה במעשים.
בין השניים מתפתח מאבק, לידי מנסה לדקור את דקסטר, ובסופו של דבר דקסטר הורג את לידי.
רצח לידי נחקר על ידי מחלקתו של דקסטר, וקווין נחשד ברצח לאחר שטיפת דם נמצאת על נעליו וקשריו עם לידי מתגלים.
דקסטר מזייף את תוצאת בדיקת הדם מהנעל של קווין ומנקה את קווין מאשמה.
לומן נחטפת על ידי ג'ורדון צ'ייס, מנהיג חבורת הרוצחים.
דקסטר מנסה להצילה אך נופל במלכודת שצ'ייס טמן לו.
לאחר מאבק דקסטר ולומן מצליחים להכניעו ודקסטר מאפשר ללומן להרוג את צ'ייס.
דברה מגיעה למקום, רואה את גופתו של צ'ייס בזמן שדקסטר ולומן נמצאים מאחורי יריעת ניילון החוצצת בינם לבינה.
היא מזהירה אותם, מבלי שהיא יודעת את זהותם, שבקרוב הבניין יהיה מלא שוטרים.
דקסטר ולומן מנקים את המקום ומסתלקים.
לאחר שהרגו את כל אנשי החבורה שאנסו אותה, לומן מספרת לדקסטר שהיא לא יכולה להמשיך בחיים האלה, ועליה לעזוב.
מספר הצופים לפרק בעונה זו בארצות הברית עמד על 1,993,000 בממוצע.
בעקבות המלצה מבטיסטה, דקסטר רושם את בנו לגן דתי.
הדבר מעלה אצלו תהיות על הדת והאמונה.
הוא שוכר את אחותו של בטיסטה כאומנת לבנו.
קווין מציע נישואים לדברה אך היא מסרבת.
לגווארטה מקבלת קידום, ודברה מקבלת את משרת הסגן שלה, למרות שלפי הוותק בטיסטה היה אמור לקבל את התפקיד.
לאחר שהבחור הראשון מתעלף בזירת רצח הוא מחליפו בבחורה בשם רייאן.
רייאן גונבת את היד התותבת מתיק "רוצח משאית הקרח" ומציעה אותה למכירה באינטרנט.
וינס מגלה זאת ומחליף אותה במתמחה אחר, לואיס, שעובד שם כתחקיר למשחק מחשב שהוא עובד עליו.
לואיס שמבין במחשבים עוזר לווינס להסתיר את המכירה כך שמחלקת הרצח לא תקושר לגנבה.
לואיס יוצא עם אחותו של אנג'ל ובהמשך מתגלה כי הוא מחזיק את היד התותבת בביתו.
דקסטר פוגש את האח סם, פושע שאחרי ישיבה בכלא חזר בתשובה והחל להעסיק פושעים לשעבר במוסך שלו.
דקסטר לא מאמין שניתן לחזור בתשובה אך בהמשך הוא משתכנע שסם שינה את דרכיו והשניים הופכים חברים.
האח סם נרצח על ידי אחד העובדים שלו, ודקסטר נוקם את מותו למרות שסם ביקש שדקסטר ימחל לרוצחו.
רוצח סדרתי חדש ממחיש את חזון יוחנן תוך כדי הריגת אנשים.
דקסטר מגלה את זהות רוצחי יום הדין לפני המשטרה: פרופסור גלר, מומחה לחזון יוחנן ותלמידו טרוויס מרשל.
דקסטר מנסה לרצוח את טרוויס אבל טרוויס מביע חרטה ומספר לדקסטר שפרופסור גלר מוביל את הרציחות.
דקסטר נותן לו הזדמנות להשתנות ומשכנע את טרוויס לשתף איתו פעולה כדי לתפוס את גלר.
דקסטר מגלה שפרופסור גלר נהרג לפני שנים על ידי טרוויס שהוזה וממשיך לראותו.
כדי להסיט את המשטרה מלהבין שגלר מת והרוצח הוא טרוויס, הוא משאיר את טביעות האצבעות של גלר בכנסייה עתיקה שמשמשת כבסיס עבור טרוויס.
דב נפגשת עם פסיכולוגית ומבינה שהיא מאוהבת בדקסטר.
טרוויס מצליח ללכוד את דקסטר ומנסה להרוג אותו בלב ים אך דקסטר ניצל.
מקום המסתור של טרוויס נחשף על ידי מחלק הרצח.
טרוויס מוצא בארנק של דקסטר את כתובתו והולך לדירתו.
טרוויס חוטף את הבן של דקסטר ורוצה להקריב אותו כ"כבשה" שבחזון יוחנן.
דקסטר מגלה שבנו נחטף, מוצא את טרוויס המופתע, ומצליח להציל את בנו ולהרדים את טרוויס.
דקסטר מכין "חדר הריגה" בכנסייה והורג את טרוויס.
באותו הזמן מגיעה דב לכנסייה ורואה את דקסטר הורג את טרוויס.
דקסטר רואה אותה ושניהם מסתכלים אחד בשני.
בישראל שודרה עונתה ב-yes מספר ימים לאחר שידורה בארצות הברית.
עונה זו היא עונתה השנייה הכי נצפית מבין כל העונות ובכל פרק צפו כ-1.8 מיליון איש בארצות הברית בממוצע.
לאחר שדברה עדה לרצח טרוויס מרשל בכנסייה, היא עוזרת לו לשרוף את הכנסייה ולהציג זאת כהתאבדות של טרוויס.
לגווארטה מגלה בכנסייה דוגמית דם הנראית דומה לאלו בהן השתמש "הקצב מביי-הארבור" אשר מעוררת את חשדה והיא חוקרת את המעשה בצורה פרטית.
דברה מגלה שדקסטר הוא רוצח סדרתי ומערכת היחסים בין השניים חווה עליות ומורדות.
בהמשך דברה אף מתוודה בפניו כי היא מאוהבת בו.
דקסטר הורג חבר במאפיה האוקראינית כנקמה על רצח הבלש מייק אנדרסון, דבר שמסבך אותו עם ראש המאפייה, אייזק סירקו.
סירקו היה בן זוגו של החבר המאפייה המנוח, והוא נעזר בדקסטר כדי להימלט מחברי המאפייה המנסים להתנקש בו.
דקסטר עוזר לו בחיסולם, אך סירקו נורה ומבקש מדקסטר שלא לטפל בו ולהשליך אותו לים באותו המקום בו השליך את בן זוגו.
דקסטר עולה על עקבותיה של האנה מק'קיי (איבון סטרזובסקי), שלקחה חלק במסע רציחות מתוקשר בהיותה נערה.
הוא מגלה כי היא ממשיכה לרצוח את כל מי שעומד בדרכה דרך הרעלתם ותופס אותה, אך הוא לא מסוגל להרוג אותה.
השניים מתאהבים, למורת רוחה של אחותו דברה, שמנסה להביא למעצרה של מק'קיי.
בשני הפרקים האחרונים, דברה מתקרבת להשיג הוכחות על רצח שביצעה בעבר, ומק'קיי מנסה להרעיל אותה באמצעות מנת יתר.
דקסטר בוחר להסגיר את מק'קיי, אך היא מצליחה לברוח ומשאירה פרח בפתח ביתו.
לגווארטה מאמינה כי דוקס חף מפשע וחשדה נופל על דקסטר.
היא מביאה לשחרורו של אחד מרוצחי אימו של דקסטר.
דקסטר תופס אותו כדי להורגו, מבין כי לגווארטה טמנה לו פח, ובורח.
לגווארטה עוצרת את דקסטר, אך מגלה כי הוא שיבש את הראיות כך שיראה שלגווארטה שתלה ראיות כדי להפלילו בכל מחיר.
לגווארטה מגלה צילומים של דברה ממלאת מכלי הדלק סמוך לכנסייה בליל השריפה, ומשיגה צו משפטי לקבלת נתוני ה-GPS של דקסטר ודברה מיום הרצח.
דקסטר פורץ לביתה ומגלה את הצו.
דקסטר מחליט להרוג את לגווארטה, בניגוד לקוד בו דבק במשך כל חייו.
היעדרותם של דקסטר ולגווארטה ממסיבת הפרישה מהמשטרה של אנג'ל בטיסטה מעלה את חשדה של דברה, שיוצאת לחפש אחריהם.
היא מגיעה למכולה בה עמד דקסטר לרצוח את לגווארטה.
לגווארטה אומרת לה לירות בדקסטר, ודקסטר אומר לדברה לירות בו.
עלילת עונתה מתחילה כשישה חודשים לאחר סוף עונתה השביעית.
דברה עובדת בחברת חקירות פרטית לאחר שפרשה מתפקידה במשטרת מיאמי.
בעקבות הטראומה היא שרויה בדיכאון קשה ומשתמשת בסמים ובאלכוהול.
היא מנתקת קשר עם דקסטר ומתעלמת ממנו.
אנג'ל קודם לסגן במקומה, וטום מת'יוס חוזר לתפקידו הקודם במשטרה.
במקביל מגיעה למשטרה ד"ר אוולין ווגל (שרלוט רמפלינג), חוקרת מדעי המוח בעלת התמחות בפסיכוזה שחוזרת לגור במיאמי, על מנת לעזור ללכוד רוצח שפותח את הקרקפת של קורבנותיו ומוציא חתיכה ממוחותיהם.
הרוצח זוכה לכינוי "מנתח המוח" בקרב המשטרה.
דקסטר מגלה כי אוולין מודעת לסודו וכי הארי התייעץ איתה בעבר בקשר אליו, ללא ידיעתו.
אוולין מספרת לדקסטר שהיא הגתה את ה"קוד" ביחד עם הארי.
היא מספרת שחלקי המוח החסרים של הקורבנות נשלחים לביתה, ושהיא מאמינה שמנתח המוח הוא אחד ממטופליה בעבר.
היא מבקשת מדקסטר שיעזור לה ויתפוס את הרוצח.
דקסטר חושד שמנתח המוח הוא אלברט ייטס, שאכן היה מטופל של ווגל בעבר וסבל מהתעללות קשה מצד אימו.
ייטס פורץ לביתה של ווגל וחוטף אותה.
דקסטר ודברה, שבינתיים הצליח לתקן חלקית את יחסיהם, מאתרים יחד את ייטס וווגל.
כשדברה ודקסטר מגיעים לבית הנטוש הם מוצאים את ווגל, ודקסטר מערים על ייטס והורג אותו.
בהנחייתה של ווגל מתחיל דקסטר לשמש מעין מורה רוחני לזאק המילטון (סאם אנדרווד), נער מתבגר שווגל מזהה בו מאפיינים דומים לאלה שהיו לדקסטר בילדותו.
דקסטר מתחיל ללמד את זאק על הקוד ואיך ליישם אותו.
קווין מנסה להפליל את זאק בכמה מקרי רצח, אחד מהם של קאסי, שכנה של דקסטר.
האנה מק'קיי חוזרת למיאמי תחת שם בדוי, ודקסטר מגלה שהיא נשואה למיליונר שבנה לה חיים תחת זהות בדויה.
למרות זאת, האנה חווה התעללות מצדו.
האנה רוצחת את בעלה ונעזרת בדקסטר על מנת להיפטר מהגופה.
דקסטר והאנה חוזרים להיות זוג.
דברה מתנגדת לקשר ביניהם אך לבסוף מקבלת אותו ונותנת להאנה מקלט בביתה.
דקסטר חוזר לדירתו ומוצא את גופתו של זאק כשחלק מראשו חסר.
ווגל מקבלת את חלק הראש של זאק, דפוס המתאים לשיטת הפעולה של "מנתח המוח" שמת לכאורה.
הם מבינים שייטס אינו מנתח המוח ושהרוצח מסתובב חופשי.
בעזרת בדיקת DNA דקסטר מגלה שהרוצח הוא קרוב משפחה של ווגל.
ווגל מספרת לדקסטר על בנה שרצח את אחיו הצעיר ומת בשרפה, אך מציינת שלא ראתה את הגופה.
הם מגלים כי בנה הוא החבר לשעבר של קאסי, המשתמש בשם הבדוי אוליבר סקסון.
דקסטר מתכנן את בריחתו עם האנה והריסון לארגנטינה, אך רוצה לתפוס קודם את סקסון.
הוא מגיע לביתה של ווגל אך כשהוא יוצא ממכוניתו הוא רואה את סקסון רוצח את אימו על ידי שיסוף גרונה; לבסוף, מצליח דקסטר לתפוס את סקסון, אך מגלה שהוא כבר לא מוצא הנאה מהרצח.
הוא מתקשר לדברה על מנת להסגיר את סקסון.
סקסון משתחרר על ידי מרשל, ואילו דברה שמנסה לעצור את סקסון מלברוח, נורית על ידו.
בשדה התעופה מדווח דקסטר כי דברה נורתה.
הוא שולח את האנה והאריסון לטיסה, ונשאר לדאוג לדברה.
אלווי מוצא את האנה ומתכנן להסגירה.
היא מצליחה להרדים אותו ומתחמקת עם האריסון.
דקסטר מגיע לבית החולים ומגלה כי מצבה של דברה יציב.
סקסון מגיע אף הוא לבית החולים ועושה דרכו אל חדרה של דברה על מנת להרוג אותה.
ברגע האחרון הוא נתפס על ידי בטיסטה וקווין ומובא לתחנת המשטרה.
מצבה של דברה מחמיר ונודע שהיא תהיה צמח.
דקסטר גורם לסקסון לתקוף אותו בתחנת המשטרה, והורג את סקסון בתואנה של הגנה עצמית.
לאחר מכן הוא מנתק את דברה מהמכשירים ויוצא איתה על ספינתו ללב ים.
הוא משליך את גופתה למים, נפרד טלפונית מהאנה ומבנו האריסון, שמצליחים לעלות על טיסה לארגנטינה.